section_heading: Profesionalna karijera
paragraph_text: Poznat je i po svom angažmanu na Eurosongu. Prvo sudjelovanje imao je kao autor pjesme "Guildo hat euch lieb!", koju je na Eurosongu 1998. izvodio Guildo Horn. Na Eurosongu 2000. nastupio je i kao autor, ali i izvođač svoje pjesme "Wadde hadde dudde da?" s kojom je osvojio 5. mjesto. U Istanbulu 2004. godine skladao je pjesmu "Can’t wait until tonight" za Maxa Mutzkea. Godine 2010., bio je jedna od ključnih osoba iza showa Unser Star für Oslo na kojem se birao njemački predstavnik za Eurosong 2010. Show se pokazao kao pogodak jer je Lena Meyer-Landrut, pobjednica showa, kasnije odnijela i pobjedu u Oslu. Dana 16. prosinca 2010. objavljeno je kako će Raab, zajedno s Anke Engelke i Judith Rakers, voditi Eurosong 2011. Svoju je uspješnu televizijsku karijeru odlučio okončati potkraj 2015. godine.